Kon-Tiki (spillefilm)

Kon-Tiki er en norsk biografisk dramafilm fra 2012 som omhandler Thor Heyerdahl og hans «Kon-Tiki»-ekspedisjon. Den er regissert av Joachim Rønning og Espen Sandberg. Rollen som Thor Heyerdahl spilles av Pål Sverre Valheim Hagen.

Filmen ble jevnt over godt mottatt av norske filmkritikere og ble en av de best besøkte norske filmer gjennom tidene. Produksjonskostnadene var på 93 millioner kroner, noe som gjør den til en av de mest kostbare norske filmproduksjoner noensinne.Inmagasinet - KON-TIKI – Norges neste Oscarkandidat? Visningsrettighetene ble solgt til 33 land.

Den ble både nominert til Oscar«Kon-Tiki» nominert til Oscar, VG, 10. januar 2013 og Golden Globe (begge i klassen beste fremmedspråklige film), men vant ingen priser. Filmen vant fire priser under Amandaprisen 2013, blant dem Folkets Amanda, og fem priser under Kanonprisen 2012.

 Handling 
Filmen er en dramatisert fortelling om Thor Heyerdahl og hans «Kon-Tiki»-ferd i 1947. Bakgrunnen for ferden var hans revolusjonerende teori om at Polynesia hadde blitt befolket fra Sør-Amerika, stikk i strid med det etablerte vitenskapsmiljøets teori om migrasjon fra Asia. For å bevise sin teori bygger han en balsaflåte, og sammen med fem andre menn (4 andre nordmenn og én svenske) legger han i vei på en lang og farefull ferd over Stillehavet. Under reisen måtte de unngå en betydelig fare, ifølge historien i filmen, en viss malstrøm nær Galapagosøyene.

Med støtte fra den amerikanske regjeringen når han til slutt Polynesia. Deretter reiser han hjem, etter å ha skilt seg fra kona, og bestemmer seg for å åpne Kon-Tiki-museet i Oslo.

 Om filmen 
 Framstillingen av Watzinger 
Filmen mottok kritikk for sin fremstilling av Herman Watzinger, som kritikerne mente var historisk ukorrekt. Etterkommere av Watzinger mente at flåteekspedisjonens nestkommanderende i filmen ikke lignet på den virkelige personen, verken fysisk eller karaktermessig. Dette utløste en debatt i hvilken grad man kunne ta seg kunstneriske friheter når man lager en spillefilm basert på virkelige hendelser. Datter til Watzinger mente at filmen gav et «grovt uriktig bilde» av hennes far, mens andre beskrev det som et karakterdrap.Aftenposten - Mordet på Herman Watzinger (22.8.2012) Filmskaperne innrømte at de hadde tatt seg stor dikterisk frihet i skildringen av Watzinger og at dette ble gjort for å øke spenningsnivået i filmen, men nektet for påstandene om å ha begått karakterdrap.

 Billettsalg 
Filmen trakk flere besøkende den første kinohelgen enn noen annen norsk film tidligere har gjort i løpet av en åpningshelg. Over 165 000 mennesker så filmen i løpet av de tre første dagene. Den forrige rekorden hadde Max Manus i 2008 med 134 842 besøkende. Etter to uker hadde filmen passert over 400 000 besøkende, noe som allerede da gjorde den til den nest mest besøkte filmene i Norge i 2012. Etter den tredje visningshelgen hadde ca 550 000 sett filmen i Norge og etter fem uker hadde filmet passert 700 000 besøkende, og ble den best besøkte kinofilmen i 2012. Filmen toppet forøvrig kinobesøket i Norge i seks uker på rad.

 Festivaldeltakelser 
Kon-Tiki hadde verdenspremiere den 23. august 2012 som åpningsfilm på Filmfestivalen i Haugesund.

Filmen ble også tatt ut til «Special Presentation»-seksjonen av programmet til 2012-utgaven av Filmfestivalen i Toronto, der filmen fikk gode tilbakemeldinger.

 Rollebesetning 
 Pål Sverre Valheim Hagen – Thor Heyerdahl
 Anders Baasmo Christiansen – Herman Watzinger
 Gustaf Skarsgård – Bengt Danielsson
 Odd-Magnus Williamson – Erik Hesselberg
 Tobias Santelmann – Knut Haugland
 Jakob Oftebro – Torstein Raaby
 Agnes Kittelsen – Liv Heyerdahl
 Manuel Cauchi – José Bustamente
 Søren Pilmark – Peter Freuchen
 Richard Trinder – løytnant Lewis
 Katinka Egres – vakker senorita
 Stefan Cronwall – svensk eventyrer
 Eleanor Burke – reiseagent
 Sam Chapman – seiler

 Mottakelse 
Filmen fikk gode kritikker i norsk presse:
 Dagbladet: Kammerspill på åpent hav 
 VG: Forventningene innfridd 
 FilmMagasinet: Hollywoodsk natur-action! 
 NRK: Eventyrlysten tyter ut av filmruta! 
 Aftenposten: Svært svømmedyktig «Kon Tiki»-epos 
 Dagsavisen: Episk og storslått Kon-Tiki 
 Natt&Dag: Kon-Tiki  
 Dusken: Med pengesekk som redningsflåte 

 Priser og nominasjoner 
Filmen ble plukket ut som en av tre finalister i kampen om å bli årets norske kandidat til Oscar for beste fremmedspråklige film, og ble 10. januar 2013 presentert som en av de fem nominerte i kategorien. Filmen ble dermed en av de fem norske filmene som noen gang har blitt nominert til denne prisen.

 Pris  Kategori  Nominert/vinner  Resultat Den norske filmfestivalen 2012  Publikumsprisen    Den 70. Golden Globe-utdelingen  Beste fremmedspråklige film    Den 85. Oscar-utdelingen  Beste fremmedspråklige film    Sølvklumpen 2012  Beste norske kinofilm    Kanonprisen 2012 Beste mannlige hovedrolle  Pål Sverre Hagen   Beste birolle  Tobias Santelmann   Beste produsent     Beste foto  Geir Hartly Andreassen   Beste klipp   og    Beste lyddesign  Tormod Ringnes og Baard Haugan Ingebretsen   Beste filmmusikk     Beste produksjonsdesign  Karl Júlíusson   Satellite Awards 2012 Best Motion Picture, International Film    Beste lyd  Tormod Ringnes og Baard Haugan Ingebretsen   Amandaprisen 2013 Beste norske kinofilm    Beste regi  Joachim Rønning og Espen Sandberg   Beste mannlige skuespiller  Pål Sverre Hagen   Beste foto  Geir Hartly Andreassen   Beste scenografi/produksjonsdesign  Karl Júlíusson   Beste visuelle effekter  , Storm Studios   Beste klipp   og    Beste lyddesign  Tormod Ringnes og Baard Haugan Ingebretsen   Folkets Amanda    European Film Awards 2013  Publikumsprisen    Palm Springs International Film Festival 2013 Directors to Watch  Joachim Rønning og Espen Sandberg   Publikumsprisen    Traverse City Film Festival 2013  Founders Prize Special Award   

 Referanser 

 Eksterne lenker 


Kategori:Norske filmer fra 2010-årene
Kategori:Filmer fra 2012
Kategori:Norskspråklige filmer
Kategori:Norske dramafilmer
Kategori:Historiske filmer
Kategori:Norske Oscar-kandidater
Kategori:Amandaprisen 2013
Kategori:Vinnere av Folkets Amanda
Kategori:Vinnere av Sølvklumpen
Kategori:Filmer med vinnere av Kanonprisen‎
Kategori:Filmer lagt til Oseania
Kategori:Thor Heyerdahl
Kategori:Filmer lagt til Stillehavet